VEGA præsenterer    
**Nothing får VEGA til at skælve med hvid støj**   
Nothing spyer misantropiske fortællinger ud på en tung bund af forvrængede guitarer og infernalske trommer i Lille VEGA den 1. april 2022.    
   
På Nothings seneste studiealbum, *The Great Dismal,* udforsker den amerikanske kvartet eksistentialistiske temaer om isolation, udryddelse og menneskelig adfærd i lyset af pandemiens mørke måneder. Forsanger Domenic Palermo fortæller om albumtitlen:    
   
“The Great Dismal refers to a swamp, a brilliant natural trap where survival is custom fit to its inhabitants. The nature of its beautiful, but taxing environment and harsh conditions can’t ever really be shaken or forgotten too easily.”   
   
Sidste år afbrød pandemien bandets stortanlagte amerikanske turné og sendte dem og resten af verden i isolation. Palermo og bandmedlemmerne hoppede i studiet istedet med producer Will Yip og begyndte arbejdet på, hvad der skulle blive *The Great Dismal.*    
   
Resultatet er en atmosfærisk, filmisk samling sange og historier. Bandet blander ubesværet lag af effektfulde guitarer, der skaber trykbølger af hvid støj, mens melodiske elementer og svingende rytmer kærtegner det storslåede og stemningsmættede lydbillede.    
   
   
**Fakta om koncerten**                 
Nothing (US)                     
Fredag den 1. april, 2022 kl. 20.00                       
Lille VEGA, Enghavevej 40, 1674 København V                       
Billetpris 180kr. + gebyr                       
Billetsalget starter i dag via [vega.dk](http://vega.dk/) og Ticketmaster